Komisijos reglamentas (EEB) Nr. 1445/76
1976 m. birželio 22 d.
apibrėžiantis įvairias Lolium perenne L. veisles
EUROPOS BENDRIJŲ KOMIISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais Reglamentu (EEB) Nr. 671/75 [2], ypač į jo 3 straipsnio 5 dalį,
kadangi 1976 m. balandžio 6 d. Tarybos reglamento (EEB) Nr. 833/76, nustatančio tam tikras kainas ir kitas sumas, taikomas žemės ūkyje 1976-1977 prekybos metais [3], VIII priede buvo nustatyta skirtingo lygio pagalba už ypač atsparių, vėlyvųjų arba vidutinio vėlyvumo ir už mažai atsparių, vidutinio vėlyvumo, vidutinio ankstyvumo bei ankstyvųjų Lolium perenne L. ir naujų bei kitų veislių Lolium perenne L. sėklą;
kadangi siekiant užtikrinti vienodą pagalbos teikimo tvarkos taikymą visoje Bendrijoje turi būti apibrėžtos įvairios Lolium perenne L. veislės ir sudarytas labai atsparių, vėlyvųjų arba vidutinio vėlyvumo veislių sąrašas ir mažo atsparumo, vidutinio vėlyvumo, vidutinio ankstyvumo arba ankstyvųjų veislių sąrašas;
kadangi dėl to būtina panaikinti 1975 m. balandžio 11 d. Komisijos reglamentą (EEB) Nr. 964/75, apibrėžiantį Lolium perenne L. veisles, laikomas "vėlyvosiomis", "vidutinio vėlyvumo" ir "ankstyvosiomis" [4];
kadangi šiame reglamente numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Lolium perenne L. veislės, kaip apibrėžta nuostatose, priimtose įgyvendinant Reglamento (EEB) Nr. 2358/71 3 straipsnį, turi būti skirstomos į "ypač atsparias, vėlyvąsias arba vidutinio vėlyvumo" ir "mažai atsparias, vidutinio vėlyvumo, vidutinio ankstyvumo arba ankstyvąsias" pagal šio reglamento prieduose pateikiamus sąrašus.
2 straipsnis
Reglamentas (EEB) Nr. 964/75 panaikinamas.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. birželio 22 d.